СПЕЦИЈАЛНА БОЛНИЦА ЗА ИНТЕРНЕ БОЛЕСТИ ВРЊАЧКА БАЊА

На основу 37. Закона о раду РС (“Сл.гласник РС” број 24/05, 61/05, 54/09, 32/13, 75/14, 13/17, 113/17 и 95/18), члана 7-9 Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (“Сл.гласник РС” број 96/19 и 58/20), Кадровског плана Специјалне болнице за интерне болести Врњачка Бања број

112-01-114/2021-02 од 14.04.2021. године, Уредбe о поступку за прибављање сагласности за ново запошљавање и додатно радно ангажовање код корисника јавних средстава (“Сл.гласник РС” број 159/20) и одлуке Вд директора “Специјалне болнице за интерне болести Врњачка Бања” број 465/23 од 02.03.2023 године, расписује се:

КОНКУРС

ЗА ПРИЈЕМ У РАДНИ ОДНОС

- медицинске сестре/техничар-1 (један) извршилац, са пуним радним временом, на одређено време до повратка запослене са боловања због одржавање трудноће, породиљског одсуства и одсуства ради негета, са пробним радом у трајању од месец дана

Опис посла медицинске сестре/техничара на одсеку палијативног збрињавања:

Планира и пружа услуге здравствене неге и подршке пацијентима, у складу са праксом и стандардима савремене здравствене неге, о чему води прописану медицинску документацију. Обавља медицинске мере код болесника у поступку неге, терапије, дијагностике и рехабилитације. Примењује прописану терапију и контролише узимање лекова. Врши припрему болесника и асистира лекару при интервенцијама.

Учествује у пријему болесника, визити, посматра пацијенте и обавештава лекаре о стању пацијента. Прати опште стање пацијената, мери и евидентира виталне функције и друге показатеље. Припрема простор, медицинску опрему, инструменте и материјал за рад. Спроводи мере за спречавање интрахоспиталне инфекције. Учествује у набавци потребног материјала. Одлаже и уклања медицински отпад на прописан начин.

Обавља послове из области јавног здравља (здравствено васпитање, врши унос података у области здравствене статистике, води евиденцију, узима лабораторијски материјал).

Пријем пацијената на одсеку и смештај у болесничку постељу, нега болесника (намештање и пресвлачење кревета, пресвлачење болесника, умивање болесника, купање болесника, промена положаја тела болесника, превенција декубитиса), спровођење хигијене код тешко покретног и непокретног болесника и давање посуде за физиолошке потребе. Праћење, мерење и евидентирање основних виталних функција (температура, пулс, крвни притисак, телесна маса, висина тела, обим дела тела, сакупљање мокраће у току 12х и 24х-диуреа, број столица, снимање електрокардиограма-ЕКГ, праћење функција преко електронских медицинских уређаја-мониторинга).

Врши узимање крви глукомером за контролу шећера у крви, исхрана пацијената-природним и вештачким путем, сређује и пакује историје болести за визиту и прати визиту од почетка до краја. Асистира лекару при прегледу пацијената у току визите (подизање и спремање непокретног болесника или тешко покретног), пише требовања лекова и требује лекове из апотеке.

Врши поделу пероралне и парентералне терапије, даје и укључује инфузију, укуључује пацијенту инхалације, укључује пацијенту оксигене-терапије и ради клизме пацијенту.

Врши стављање и замену уринарног катетера, врши пласирање и замену брауниле,

узима материјал и носи на преглед, подиже резултате и уписује у одређени образац (крв, мокраћу, столицу, секрет, испљувак, брисеве).

Припрема пацијенте за одређене дијагностичке процедуре и испитивања (рендген, ултразвук, ендоскопске дијагностике) и вођење пацијената.

Вођење пацијената у друге службе на специјалистичко-консултативне прегледе, транспорт пацијената у друге установе и пратња медициног тенхичара (скенер, магнет, дијализа, конзилијум, пријем и смештај у друге установу).

Припрема болесника, приборе и материјале и учествује у реанимацији болесника.

Врши аспирацију секрета болесника, ради венепункцију, промене и одржавање анус-кесе, стављање сукције, обрада усне дупље, прање и дезинфекција (маски за инхалацију, ноћних судова). Одржава средства за рад, врши припрему пацијената за отпуст након завршеног лечења, збрињава леш и врше транспорт до капеле. Врши здравствено-васпитни рад пацијената и породице. По потреби иде у пратњу болесника.

Спроводи мере заштите на раду. Учествује у раду стручних тела и комисија.

Обавља и друге послове из своје струке као и друге послове по налогу претпостављених

и директора.

Поред општих услова прописаних Законом о раду (“Сл.гласник РС” број 24/05,61/05, 54/09,

32/13, 75/14, 13/17, 113/17 и 95/18), кандидат мора да испуњава и посебне услове:

- IV степен стручне спреме: средња медицинска школа-општи смер

-положен стручни испит за медицинску сестру/техничара

-најмање шест месеци радног искуства у наведеном звању

Заинтересовани кандидати уз пријаву подносе:

-оверену копију дипломе о завршеној средњој медицинској школи;

-оверену копију уверења о положеном стручном испиту за медицинску сестру;

-уверења о држављанству не старије од шест месеци (оригинал или оверену копију);

-копију извода из матичне књиге венчаних ако је кандидат променио презиме;

-лиценцу (оригинал или оверену копију) или доказ о поднетом захтеву за издавање лиценце;

-CV;

-мотивационо писмо

Пријаве са документацијом доставити лично или препоручено на адресу: Специјална болница за интерне болести Врњачка Бања, ул. Осог Марта 12, 36210 Врњачка Бања.

Неблаговремене пријаве неће се разматрати.

Рок за подношење пријава је 8 дана од дана објављивања конкурса на сајту Министарства здравља Републике Србије.

Кандидати који испуњавају услове конкурса, могу бити позвани на разговор ради пружања додатних информација.

Приликом заснивања радног односа изабрани кандидат дужан је да достави лекарско уверење као доказ о здравственој способности за обављање послова за које је заснива радни однос.

Конкурс ће бити објављен на огласној табли и сaјту установе, на сајту Министарства здравља РС и на сајту Националне службе за запошљавање.

Одлука о избору кандидата биће донета најкасније у року од 30 дана од дана истека рока

за пријаву кандидата. Кандидати који не буду примљени могу захтевати повраћај конкурсне документације.

Изабрани кандидат дужан је да се у року од 3 дана од дана пријема обавештења о избору кандидата у писаној форми изјасни о датуму заснивања радног односа у болници.

У супротном, сматра се да одустаје од заснивања радног односа.

За све информације можете се обратити на телефон 036/616-970.

Вд Директора

Специјална болница за интерне болести Врњачка Бања

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Вања Балшић